לאנס תומאס

לאנס תומאס (באנגלית: Lance Thomas; נולד ב-24 באפריל 1988) הוא כדורסלן אמריקאי, המשחק בעמדת הפאוור פורוורד.

נעורים וקריירת מכללות
תומאס נולד ברובע ברוקלין שבניו יורק, ובנערותו למד ב"תיכון סנט בנדיקט" אשר בניוארק, ניו ג'רזי. בסיום עונתו האחרונה בליגת התיכונים השתתף במשחק מקדונלד'ס אול-אמריקן, המציג את שחקני התיכונים המצטיינים בארצות הברית.

בין השנים 2006–2010 למד באוניברסיטת דיוק, ושיחק בקבוצת הכדורסל שלה ("דיוק בלו דבילס") תחת המאמן מייק ששבסקי. בעונתו האחרונה בליגת המכללות, 2009/2010, זכה עם הקבוצה בטורניר אליפות המכללות, לאחר שגברה על אוניברסיטת באטלר במשחק הגמר, בתוצאה 61–59. לאורך אותה עונה קלע 4.8 נקודות בממוצע למשחק בלבד, כשחקן משלים לצד כוכבי דיוק ג'ון שייר, קייל סינגלר ונולאן סמית', אולם פתח בכל משחקי קבוצתו, ונבחר ל"חמישיית ההגנה של העונה במחוז ACC".

קריירת משחק מקצועית
לאחר שלא נבחר על ידי אף קבוצה בדראפט ה-NBA 2010, חתם תומאס על חוזה בקבוצת אוסטין טורוס מליגת הפיתוח של ה-NBA. ב-46 משחקיו בקבוצה קלע 12.6 נקודות ואסף 5.5 ריבאונדים בממוצע למשחק.

במהלך עונת  שיחק לסירוגין עבור אוסטין טורוס וניו אורלינס הורנטס, אשר החתימה ושחררה אותו מספר פעמים. ב-3 עונותיו בניו אורלינס שותף ב-106 משחקים בסך הכול, ותרם 3.0 נקודות בממוצע למשחק.

בדצמבר 2013 הצטרף לקבוצת פושאן דראליונס מליגת העל הסינית. לאורך עונתו היחידה בקבוצה רשם ממוצעים של 26.1 נקודות ו-10.8 ריבאונדים למשחק, בעוד הדראליונס סיימו במקום ה-15 בליגה.

לקראת עונת  חזר לשחק ב-NBA, במדי אוקלהומה סיטי ת'אנדר.

לאחר 22 משחקים עם הת'אנדר הועבר לניו יורק ניקס במסגרת טרייד משולש, בו השתתפה גם קליבלנד קאבלירס. ב-22 במרץ 2015 קלע תומאס שיא קריירה של 24 נקודות, בהפסד קבוצתו מול טורונטו ראפטורס, ובדצמבר 2015 השווה שיא זה בהפסד הניקס מול אורלנדו מג'יק. לאורך אותה עונה, , שימש כאחד משחקני הספסל הבולטים של הניקס, וקלע 8.2 נקודות בממוצע למשחק.

ביולי 2020, לאחר כ-4 עונות וחצי עם הניקס, חתם על חוזה בברוקלין נטס עד לסיום עונת .

סטטיסטיקות הקריירה
בעונה הסדירה של ה-NBA
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות  ניו אורלינס 42  10  15.0  0.452  0.000  0.839  3.0  0.3  0.2  0.2  4.0  ניו אורלינס 59  9  10.9  0.500  0.000  0.729  1.9  0.3  0.2  0.1  2.5  ניו אורלינס 5  0  8.4  0.222  0.000  0.500  1.4  0.6  0.0  0.0  1.2  אוקלהומה סיטי 22  13  20.5  0.357  0.000  0.697  3.4  0.9  0.5  0.0  5.1 ניו יורק 40  24  26.0  0.434  0.333  0.742  3.0  1.2  0.7  0.2  8.3  ניו יורק 59  5  22.3  0.442  0.404  0.857  2.2  0.9  0.4  0.1  8.2  ניו יורק 46  15  21.0  0.398  0.447  0.843  3.2  0.8  0.4  0.1  6.0  ניו יורק 73  31  18.5  0.382  0.403  0.830  2.4  0.6  0.4  0.2  4.1  ניו יורק 46  17  17.0  0.396  0.278  0.750  2.5  0.6  0.4  0.2  4.5  ברוקלין 7  0  14.0  0.348  0.308  1.000  1.9  0.9  0.0  0.0  3.4 קריירה 399  124  18.4  0.416  0.381  0.799  2.6  0.7  0.4  0.1  5.1

בפלייאוף ה-NBA
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות  ברוקלין 3  0  5.7  0.200  0.000  0.500  1.0  0.0  0.0  0.3  1.3 קריירה 3  0  5.7  0.200  0.000  0.500  1.0  0.0  0.0  0.3  1.3

קישורים חיצוניים

הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:ניו יורק: כדורסלנים
קטגוריה:כדורסלני אוניברסיטת דיוק
קטגוריה:שחקני NBA שלא נבחרו בדראפט
קטגוריה:כדורסלני אוסטין טורוס
קטגוריה:כדורסלני ניו אורלינס הורנטס
קטגוריה:כדורסלני ניו אורלינס פליקנס
קטגוריה:כדורסלני גואנגג'ואו לונג ליונס
קטגוריה:כדורסלני אוקלהומה סיטי ת'אנדר
קטגוריה:כדורסלני ניו יורק ניקס
קטגוריה:כדורסלני ברוקלין נטס
קטגוריה:אמריקאים שנולדו ב-1988